
	Targed/target
	Yr hyn yr wyf wedi'i wneud yn yr aseiniad hwn
What I have done in this assignment...


	[bookmark: cysill]Targed/Target 1
	Cynyddu’r ystod ffynhonnell trwy chwilio am erthyglau academaidd a chyfnodolion ychwanegol. Ymgysylltu'n ddyfnach â phob testun i wella dy ddealltwriaeth a'th persbectif.
	Rwyf wedi ymgysylltu’n ddyfnach gan ddarganfod mwy o lenyddiaeth i wella fy nealltwriaeth o’r pwnc.

	Targed/Target 2
	Prawf ddarllen fy ngwaith yn drwyadl a defnyddia 'Cysill' er mwyn gwirio dy waith ac osgoi gwallau ieithyddol.
	Rwyf wedi darllen dros fy ngwaith a defnyddio ‘Cysill’ er mwyn gwirio fy ngwaith.

	Targed/Target 3
	 Ymgeisio i gynnal lefel uchel o ddadansoddi beirniadol, gan sicrhau ymchwiliad cytbwys i ddata gwrthgyferbyniol neu anghyflawn.
	Rwyf wedi dadansoddi mwy o lenyddiaeth a data yn ystod yr aseiniad yma i sicrhau ymchwiliad cytbwys.



Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth
Cyflwyniad
Yn ystod y darn yma byddaf yn arfarnu’n feirniadol un pwynt gweithredu o Gynllun Datblygu Ysgol yr ysgol roeddwn i wedi lleoli ynddi ar gyfer rhan 1 o fy hyfforddiant dysgu. O dan reolaidd BERA (2024), i gadw enw’r ysgol yn gyfrinachol cyfeiriaf tuag atynt fel ‘Ysgol A’.  Y flaenoriaeth rwyf wedi dewis i ffocysu ar yn ystod y dasg yma yw ‘datblygu dulliau ysgol gyfan sy’n annog annibyniaeth ein dysgwyr.’  Roedd y drafodaeth dros annibyniaeth y dysgwyr yn gyson yn ystod fy amser ar hyfforddiant dysgu yn Ysgol A. Yn ystod y darn yma byddaf yn drafod sut oedd yr Ysgol yn targedu'r flaenoriaeth yma, gan hefyd sôn am yr anawsterau oedd yn dod gyda hyn. Mae Ysgol A wedi lleoli mewn tref sydd â phoblogaeth o 16,500. Mae gan yr ysgol 316 o ddisgyblion gan gynnwys 28 sy'n mynychu'r dosbarth meithrin yn rhan amser. Mae tua 4% or disgyblion yn cael prydau ysgol am ddim. Mae hyn sylweddol yn is na'r cyfartaledd cenedlaethol. Mae lleiafrif o ddisgyblion yn dod o gartrefi Cymraeg iaith cyntaf ac ychydig iawn o gefndiroedd ethnig lleiafrifol. Mae'r ysgol wedi nodi bod 24% o'i disgyblion gyda anghenion dysgu ychwanegol. Ychydig iawn o ddisgyblion sydd â datganiad o anghenion addysgol arbennig (Estyn, 2017).  Byddaf yn edrych ar adolygiad o lenyddiaeth sy’n ymgysylltu ar flaenoriaeth dwi’n canolbwyntio ar, ar ôl i hyn symud ymlaen i ddatblygu pwynt gweithredu, wedyn adfyfyrio a gwerthuso, cyn gorffen gyda fy nghasgliadau.

Adolygiad o’r llenyddiaeth
Ar yr 1af o Hydref 2014 cyhoeddodd Llywodraeth Cymru yr ‘Rheoliadau Addysg (Cynlluniau Datblygu Ysgolion) (Cymru) 2014’. Gyda’r rheoliadau yn dod i rym ar y 27ain o Hydref 2014. Roedd y ddogfen yma yn gosod allan disgwyliadau Cynlluniau Datblygu Ysgolion gan amlygu’r blaenoriaethau cenedlaethol sef i ‘codi safonau addysg mewn perthynas â llythrennedd a rhifedd; a lleihau effaith tlodi ar gyrhaeddiad addysgol’ (Llywodraeth Cyfreithlondeb, 2015). 
Cyn mynd edrych ar flaenoriaethau Cynllun Datblygu Ysgol Ysgol A byddaf yn trafod beth yw Cynllun Datblygu Ysgol (CDY) a pham bod gan bob ysgol yng Nghymru CDY penodol i ysgol nhw. Cynllun datblygu ysgol yw cynllun strategol yr ysgol ar gyfer gwelliant (Llywodraeth Cymru, 2014).  Mae CDY yn nodi’r camau mae ysgolion mynd i ddilyn er mwyn gwella deilliannau dysgwyr. Wrth ddarllen dogfennau Llywodraeth Cymru am CDY y gair sy’n cael i ail adrodd yn gyson yw ‘hunanwerthuso’. Mae’r cyfnod dylunio yn amser i hunanwerthuso perfformiad yr ysgol gyda’r data cyd-destunol, sydd yn gallu dilyn tuag at flaenoriaethau i wella’r ysgol gyda thargedau tymor byr a thymor hir (Llywodraeth Cymru, 2014).  Mae Llywodraeth Cymru wedi sefydlu cynghorwyr herio mewn consortia rhanbarthol fel rhan o’r model cenedlaethol, hwn yw sicrhau bod y cyfrifoldebau gwella ysgolion yn cael i gyflawni er mwyn codi safonau’r ysgolion. Bydd y cynghorwyr yn herio a chynorthwyo’r ysgol wrth iddynt gymryd y camau angenrheidiol i sicrhau gwelliannau (Llywodraeth Cymru, 2014).  

Wrth gynllunio Cynllun Datblygu Ysgolion mae’r ysgol yn gallu troi tuag at rhanddeiliaid ar gyfer clywed amrywiaeth o farnau gwahanol trwy ddefnyddio dulliau fel holiaduron. Ond mae her yn cael i gysylltu gyda hyn, fel roedd Hargreaves (1995) wedi darganfod. Yn yr achos yma roedd yr ysgol am glywed barn rhanddeiliaid, ond roedd nifer mawr o’r rhanddeiliaid dim yn neud yr ymdrech i gyfrannu. Roedd rhai yn brysur gyda gwaith, a llawer dim yn dangos unrhyw ddiddordeb tuag at wella’r ysgol. Rhwystredigaeth problem yma yw bod technegau casglu data adolygiad yr ysgol fel holiaduron dim yn gallu cael i ddefnyddio wrth edrych ar broblemau cymdeithasol yr ysgol, gan fod yr rhanddeiliaid dim yn cynrychioli digon o grwpiau tu fas i’r ysgol. Mae Hornby (2011) yn tynnu sylw at bwysigrwydd cyfranogiad rhanddeiliaid mewn diwygio addysg. Mae rhaglenni datblygu ysgolion yn fwy tebygol o lwyddo pan fydd athrawon, myfyrwyr, rhieni a'r gymuned ehangach yn cymryd rhan weithredol yn y prosesau cynllunio, gweithredu a gwerthuso.

Mae Ball (2008) yn trafod effaith agendâu gwleidyddol ar ddiwygio addysgol, gan awgrymu y gall newidiadau mewn polisi amharu ar raglenni datblygu. Gall rhaglenni addysgol ddioddef pan fydd arweinyddiaeth wleidyddol yn newid, gan y gallai gweinyddiaethau newydd flaenoriaethu gwahanol faterion neu beidio â chefnogi diwygiadau parhaus. Dyma rywbeth oedd wedi effeithio Cymru nol yn 2015 pan oedd Donaldson wedi dod mewn a gosod cwricwlwm newydd i’r ysgolion, dyma her lywodraethol sydd wedi dod o bolisïau newydd.

Mae Blatchford et al. (2011) yn trafod heriau ystafelloedd dosbarth gorlawn a'u heffaith negyddol ar ansawdd addysg. Mae gorlenwi yn rhwystro gallu athrawon i roi sylw personol i fyfyrwyr ac i weithredu strategaethau dysgu gweithredol yn effeithiol. Mae’r broblem yna yn pwysleisio’r ffaith nid dim ond ar lefel uwch tîm rheoli neu rhanddeiliaid gall problemau gael i ystyried wrth anelu tuag at wella ysgolion, ond ar lefel yr addysgwyr. Dyma broblem oedden i’n teimlo wrth weithio yn Ysgol A, a rhywbeth byddaf yn sôn amdano nes ymlaen. 

Yn ystod fy nghyfnod hyfforddiant dysgu'n Ysgol A roedd angen i mi ddewis un flaenoriaeth o’r CDY a cheisio i dargedu’r flaenoriaeth yn ystod fy ngwersi dros bythefnos o ddysgu. Y flaenoriaeth dewisais i dargedu oedd ‘Datblygu dulliau ysgol gyfan sy’n annog annibyniaeth ein dysgwyr’. Yn syth ar ôl i mi ddarllen CDY Ysgol A a dewis blaenoriaeth i dargedu yn fy ngwersi roedden i’n gwybod bod angen i mi fynd ati i ddarllen gwaith ymchwil Vygotsky ar weithio’n annibynnol ar broses o annibyniaeth i’r dysgwyr.

Cyflwynodd Vygotsky (1978) ‘Zone of Proximal Development’ (ZPD) i ddisgrifio'r bwlch rhwng yr hyn y gall dysgwr ei wneud yn annibynnol a'r hyn y gallant ei wneud gyda chymorth. Y ZPD yw'r ystod o dasgau na all dysgwr eu cyflawni ar ei ben ei hun ond gallant berfformio gydag arweiniad neu gydweithrediad ag eraill sy’n mwy gwybodus, er enghraifft, athrawon, cyfoedion neu oedolion. Yn ôl Vygotsky (1978) nid yw datblygiad gwybyddol yn broses unigol ond mae'n digwydd trwy ryngweithio cymdeithasol. Mae'r rhyngweithio hwn yn galluogi dysgwyr i gyrraedd lefelau uwch o ddealltwriaeth a gallu. 

Roedd Berk, L. E. (2013) wedi gwerthuso geiriau Vygotsky ar sut mae datrys problemau annibynol yn digwydd dros dro gan weithio’n cymdeithasol cyntaf, cyn symud ymlaen I  weithio’n annibynol ar dasg.  Mae hyn yn adlewyrchu syniad Vygotsky bod dysgwyr yn datrys problemau gyda chymorth eraill yn gyntaf, ac dros amser, yn datblygu'r gallu i ddatrys problemau'n annibynnol wrth iddynt fewnoli'r wybodaeth a'r strategaethau a ddysgwyd gan eraill. Credaf fy mod i wedi llwyddo i ddefnyddio’r strategaeth yma yn ystod fy nghyfnod treialu yn Ysgol A. Roedd y gwersi tasgau annibynnol dim gwastad yn ddechrau gyda’r plant yn mynd syth mewn i waith annibynnol. Roedd angen i mi defnyddio sgaffaldau i ddarganfod gallu’r plant cyn dechrau.

Mae sgaffaldau yn gyfnod pwysig iawn wrth weithio tuag at waith annibynnol, Mae Wood, D., Bruner, J. S., & Ross, G. (1976) yn disgrifio’r strategaeth gan ddweud sut mae tiwtor mwy gwybodus (e.e. rhiant neu athro) yn darparu cymorth dros dro i helpu plentyn i gyflawni tasg na all ei gwneud yn annibynnol. Mae’n bwysig dylai'r gefnogaeth lleihau’n raddol wrth i'r dysgwr ennill cymhwysedd. Beth oedd y plentyn yn cael cymorth gyda heddiw, maen nhw’n gallu gwneud yn annibynnol fory. Felly, yn ystod fy ngwersi roedd angen i’r lefel o gymorth bod yna i ddechrau, cyn camu ymlaen i’r rhan nesaf a gadael i’r plant symud ymlaen gydag annibyniaeth. Roedd y nifer o sgaffaldau yn amrywio ar draws pob plentyn oherwydd gwahaniaethu a lefelau gallu.

Datblygu Pwynt Gweithredu
Daeth y penderfyniad or uwch dîm rheoli ar ddewis annibyniaeth y dysgwyr fel blaenoriaeth ysgol ar ôl gwneud taith dysgu o gwmpas yr ysgol. Mae’n annibyniaeth yn gam pwysig tuag at ddatblygu’r ymwybyddiaeth a’r cyfrifoldeb personol mewn dysgwyr. Mae'r uwch tîm rheoli yn cydnabod y pwysigrwydd o hyrwyddo annibyniaeth fel rhan o ddatblygiad cymdeithasol a chymhwysedd academaidd. Trwy wneud taith dysgu o gwmpas yr ysgol, mae'n bosibl adolygu ac asesu'r amgylchedd dysgu er mwyn sicrhau ei fod yn ategu'r gallu i ddysgu'n hunanannibynnol, gan gynnwys darparu amodau ac adnoddau sydd yn annog y dysgwyr i gymryd mwy o gyfrifoldeb dros eu gwaith a'u datblygiad personol. Bydd y darlun o'r ysgol fel man dysgu annibynnol yn darparu seiliau i'w gweithredu'n llwyddiannus, gan greu amgylchedd lle mae'r dysgwyr yn teimlo'n fwy cysylltiedig ac yn fwy ymwybodol o’u potensial. Mae’r flaenoriaeth yn rhoi cyfle i’r ysgol i anelu tuag at ei datganiad gweledigaeth sef “darparwn amgylchfyd heriol a mentrus lle anogir pob dysgwr i ddatblygu fel unigolyn moesol, parchus, cydwybodol, iach, hyderus a chreadigol”.

Yn fy ymarfer i, roedd annibyniaeth yn cael i ddefnydio yn ystod gwersi TGCH, drwy roi'r cyfle i'r dysgwyr reoli eu dysgu a gwneud penderfyniadau am eu hymarfer. Trwy ddefnyddio technolegau addysgol, mae’r dysgwyr yn cael gafael ar adnoddau dysgu digidol sydd ar gael ar-lein, a allant eu defnyddio ar amser a ffordd sy'n cyd-fynd â'u hanghenion a'u patrymau dysgu unigol. Er enghraifft, maent yn cael tasgau sy'n eu hannog i chwilio am wybodaeth, datrys problemau, a chynhyrchu gwaith yn annibynnol trwy ddefnyddio meddalwedd a llwyfannau digidol. Mae hyn yn creu amgylchedd dysgu lle gallant ddewis y ffordd orau i ddysgu, gan ddefnyddio eu gwybodaeth a'u sgiliau digidol i ddatblygu eu hunain mewn amgylchedd lle nad oes angen ormod o gyfarwyddyd uniongyrchol. Mae'r gallu hwn i gymryd mwy o gyfrifoldeb am eu dysgu yn cryfhau eu sgiliau cyfathrebu, ymchwil a datrys problemau, gan baratoi nhw ar gyfer heriau y dyfodol mewn byd digidol. Cyn i mi gynllunio a dysgu'r gwersi yma, roedd fy uwch mentor wedi trafod y strategaethau gwahanol sydd angen defnyddio wrth arwain gwers gydag annibyniaeth. Dros y flwyddyn ddiwethaf mae’r Ysgol wedi darparu hyfforddiant i’r staff ar y sgiliau priodol i hyrwyddo dysgu annibynnol yn y dosbarth.

Yn y Cynllun Datblygu Ysgol mae rhan ‘Targedau a Meini Prawf Llwyddiant’ ar gael sy’n monitro beth mae’r ysgol yn gwneud er mwyn cyrraedd y blaenoriaethau. Mae hefyd rhan o dan y teitl o ‘Ffynonellau Tystiolaeth Allweddol’. Gan ddarllen trwy’r ddwy ran yma mae’n cael i esbonio sut mae’r ysgol yn fesur cynnydd tuag at y flaenoriaeth ar law. Felly, ar gyfer annog annibyniaeth mae'r ysgol wedi bod yn cynnal trafodaethau gyda’r disgyblion, i ddarganfod barn nhw ar annibyniaeth yn ystod gwersi, mae hyn yn mynd law yn llaw gyda llais y disgybl a hawliau plant, meysydd eraill sy’n bwysig iawn i’r ysgol. Roedd holiaduron wedi cael i osod i’r disgyblion, a oedd yn cynnwys cwestiynau am agwedd tuag at ddysgu a chyfleodd i arwain dysgu eu hunain. Roedd defnyddio’r dechnoleg ymholi yma yn rhoi cyfle i arweinwyr yr Ysgol I gasglu llawer o ddata a barn ei disgyblion a helpu wrth gynllunio ymlaen i’r dyfodol. Mae llawer o enghreifftiau gwahanol i gael ond un ddarpariaeth am y flaenoriaeth yw sicrhau bod yr amgylchedd yn annog pob disgybl i ymgysylltu a chael cyfleoedd dysgu cyfoethog lle mae adnoddau sgaffaldio ar gael i’r dysgwyr cael dysgu yn annibynnol. Dyma’r disgwyliadau sy’n cael i roi i’r athrawon fel bod nhw yn gallu paratoi i gynnwys y flaenoriaeth mewn i'w addysgeg pob dydd.

Yn fy marn i mae’r flaenoriaeth o dargedu annibyniaeth dysgwyr yn rhywbeth pwysig iawn. Credaf fod angen i ddysgwyr cael mwy o annibyniaeth yn ystod ei thaith dysgu, ac yn ystod y cyfnod yma rwyf wedi cael y cyfle o roi hyn mewn i ymarfer, sydd wedi bod yn brofiad hanfodol i mi fel addysgwyr newydd. Credaf fod ymagwedd yr ysgol tuag at y flaenoriaeth yn edrych yn dda ar bapur, ond dim wir yn cael i weld o ddydd i ddydd yn ystod gwersi. Dyma wendid sylweddolais yn ystod fy nghyfnod yn Ysgol A, roedd llawer o’r gwersi yn cael i arwain yn hollol gan yr athrawes gyda dim llawer o dasgau annibynnol yn cael i osod. Yr unig lle'r oedd annibyniaeth yn cael i weld yn aml oedd gwersi gyda’r defnydd o gymhwysedd digidol. Roedd y dysgwyr yn hyderus wrth weithio’n annibynnol trwy wersi gyda’r defnydd o dechnoleg, ond dim yn cael y cyfle i gael yr annibyniaeth yma wrth weithio o fewn meysydd dysgu gwahanol heb y defnydd o dechnoleg.

Adfyfyrio a Gwerthuso
Am brofiadau fy hun, defnyddiais syniadau Vygotsky wrth gynllunio’r wers fel rhyw fath o fap ar sut mae cynnwys annibyniaeth yn effeithiol o fewn gwers. Hefyd roedd amser i mi drafod syniadau’r ysgol gyda fy mentor dosbarth cyn cynllunio’r wers, i ddeall strategaethau’r ysgol o dargedu gwersi gydag annibyniaeth. Yn dod 'nôl i Vygotsky, pwysleisiodd e er mwyn i fyfyriwr ddod yn wirioneddol annibynnol, bod yn rhaid iddynt yn gyntaf gael eu tywys trwy dasgau sy'n herio eu galluoedd presennol, gan ddileu'r gefnogaeth honno yn raddol wrth iddynt ddatblygu meistrolaeth (Wood, Bruner, & Ross, 1976).  Roedd y geiriau yma yn eistedd gyda fi wrth i mi gynllunio fy ngwers, roedd angen meddwl am ddwy ran i’r wers. Y rhan cyntaf sef y cyflwyniad a rhoi’r dysgwyr ar dasg sydd yn mynd i herio eu sgiliau presennol. Ar ail ran sef y dilyniant o fewn y dasg sy’n cael eu arwain ganddyn nhw’n annibynnol.

Gwaith cod yn ystod gwers TGCH oedd lle llwyddes I I weithredu’r flaenoriaeth mewn i fy ngwersi. Un waith eto yn cyfeirio nôl i waith Vygotsky (1978) roedd angen i mi ddefnyddio’r dull sgaffoldio. Felly, I ddechrau’r wers y dasg oedd dilyn cyfarwyddiadau fi ar y sgrin, wrth iddynt ail gweithio trwy gyfres o waith cod oeddent wedi gwneud yn ystod y flwyddyn ysgol ddiwethaf. Dilyniant o hyn oedd symud ymlaen i greu cod annibynnol gyda disgwyliadau. Fel y cyfeiriais ato yn y paragraff olaf, dyma’r dysgwyr yn symud gan ddileu’r gefnogaeth sy’n dod o’r athro. Roedd yn llawenydd i wylio’r plant wrth iddynt lwyddo’n annibynnol, Mae ymchwil gan Zimmerman (2002) yn tynnu sylw at y ffaith bod myfyrwyr sy'n cymryd rhan mewn dysgu hunan-reoledig yn fwy cymell a bod ganddynt lefelau uwch o gyflawniad academaidd oherwydd eu bod yn teimlo mwy o ymdeimlad o reolaeth dros eu dysgu. Credaf yn ystod y wers yma roedd llwyddiant wrth weithio tuag at y flaenoriaeth, ond roedd llawer o waith paratoi wedi mynd mewn i’r cynllun o’r wers yma, a oedd hyn wedi helpu llawer.

Casgliad
Yn ystod fy nghyfnod o hyfforddiant dysgu yn Ysgol A, fe wnes i ffocysu ar ddatblygu annibyniaeth dysgwyr, sef un o’r blaenoriaethau yn y Cynllun Datblygu Ysgol. Roedd fy ngwersi’n cynnwys defnyddio technoleg i helpu’r disgyblion i gymryd mwy o gyfrifoldeb dros eu dysgu. Ers hynny, rwyf wedi dod i ddeall pwysigrwydd sgaffaldio yn y broses o ddatblygu annibyniaeth, gan ddarparu cymorth priodol ar y dechrau cyn ei leihau'n raddol wrth i’r disgyblion ddysgu i weithredu’n annibynnol.
Fel y nododd Vygotsky, mae’r broses o ddysgu’n annibynnol yn digwydd trwy gymorth i ddechrau, ond mae’r gefnogaeth yn cael ei leihau pan fydd y dysgwr yn datblygu’r sgiliau sydd eu hangen i fynd ymlaen. Yn ystod fy amser yn Ysgol A, roedd y disgyblion yn gallu defnyddio meddalwedd a llwyfannau digidol er mwyn datrys problemau a chynhyrchu gwaith yn annibynnol.
Er bod y flaenoriaeth hon yn cael ei gweld yn bwysig gan yr ysgol, daeth y broblem i’r amlwg pan nad oedd y disgyblion yn cael y cyfle i weithio’n annibynnol yn holl wersi. Roedd llawer o’r gwersi yn cael eu harwain gan yr athro, ac roedd annibyniaeth yn bennaf yn cael ei gweld mewn gwersi gyda chymorth technoleg. Mae’n amlwg bod angen ychwanegu mwy o gyfleoedd i’r disgyblion weithio’n annibynnol mewn meysydd eraill o’r cwricwlwm hefyd. Yn fy marn i, mae’r flaenoriaeth hon yn hanfodol i ddatblygu ymwybyddiaeth a chymhwysedd y dysgwyr, ac mae’n bwysig sicrhau bod yr ysgol yn parhau i gynnal trafodaethau gyda disgyblion i wella’r dulliau sy’n cael eu defnyddio i hyrwyddo annibyniaeth. Rwy’n gweld bod y cynllun hwn yn un gwerthfawr, ond mae angen mwy o ddadansoddiad a chynllunio er mwyn sicrhau bod y dysgwyr yn cael y cyfle i fod yn wirioneddol annibynnol yn eu dysgu.

